Komission asetus (EY) N:o 1641/2001, annettu 10 päivänä elokuuta 2001, tarjouskilpailujen avaamisesta karitsan ruhojen ja puoliruhojen yksityisen varastoinnin tuen vahvistamiseksi Yhdistyneessä kuningaskunnassa sekä yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla annetusta asetuksesta (ETY) N:o 3446/90 poikkeamisesta



Virallinen lehti nro L 217 , 11/08/2001 s. 0003 - 0004



Komission asetus (EY) N:o 1641/2001, annettu 10 päivänä elokuuta 2001, tarjouskilpailujen avaamisesta karitsan ruhojen ja puoliruhojen yksityisen varastoinnin tuen vahvistamiseksi Yhdistyneessä kuningaskunnassa sekä yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla annetusta asetuksesta (ETY) N:o 3446/90 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1), sellaisena kuin se on muutettuna asetuksella (EY) N:o 1669/2000(2), ja erityisesti sen 12 artiklan 4 kohdan, sekä katsoo seuraavaa: (1) Yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 27 päivänä marraskuuta 1990 annetussa komission asetuksessa (ETY) N:o 3446/90(3), sellaisena kuin se on viimeksi muutettuna asetuksella (ETY) N:o 3533/93(4), vahvistetaan tarjouskilpailuja koskevat erityiset yksityiskohtaiset säännöt. (2) Yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90(5), sellaisena kuin se on viimeksi muutettuna asetuksella (EY) N:o 40/96(6), vahvistetaan vähimmäismäärät, joista tarjous voidaan tehdä. (3) Lampaanruhojen yhteisön luokitteluasteikosta ja tuoreiden ja jäähdytettyjen lampaanruhojen yhteisön vakiolaadusta ja asetuksen (ETY) N:o 338/91 voimassaolon jatkamisesta 23 päivänä heinäkuuta 1992 annetussa asetuksessa (ETY) N:o 2137/92(7), sellaisena kuin se on viimeksi muutettuna asetuksella (EY) N:o 2536/97(8), vahvistetaan erityisesti ruhojen ja puoliruhojen viite-esillepanomuodot. (4) Asetuksen (EY) N:o 2467/98 12 artiklan 2 kohdan soveltaminen voi johtaa yksityisen varastoinnin tukea koskevien tarjouskilpailujen avaamiseen. Kyseisessä artiklassa säädetään, että toimenpidettä sovelletaan kunkin hinnanmäärittelyalueen tilanteen perusteella. (5) On katsottu aiheelliseksi aloittaa kyseinen menettely Yhdistyneessä kuningaskunnassa, sillä markkinatilanne on erityisen vaikea suu- ja sorkkataudin esiintymisen vuoksi ja asetuksen (EY) N:o 2467/98 12 artiklan 2 kohdassa säädetyt edellytykset täyttyvät. Varastoon vietävien ruhojen asianmukaisen laadun varmistamiseksi on tarpeen vahvistaa ruhojen vähimmäispaino. On myös tarpeen rajoittaa karitsojen hankinta-alueet suu- ja sorkkataudista vapaisiin alueisiin ja poiketa asetuksen (ETY) N:o 3446/90 säännöksistä ruhojen merkitsemisen osalta. (6) Olisi säädettävä, että luuttomaksi leikkaaminen voidaan tehdä varastoonpanotoimien aikana. Yksinkertaisuuden vuoksi sopimukset olisi tehtävä varastoon vietävien ruhojen painon perusteella. Tämän vuoksi on tarpeen poiketa asetuksen (ETY) N:o 3446/90 säännöksistä. (7) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Avataan Yhdistyneessä kuningaskunnassa vähintään 15 kilogrammaa teuraspainoltaan olevien karitsojen ruhojen ja puoliruhojen yksityisen varastoinnin tukea koskevat tarjouskilpailut. Ruhot ja puoliruhot on esitettävä asetuksen (ETY) N:o 2137/92 2 artiklan säännösten mukaisesti ja niiden on oltava peräisin alueilta, joilla ei ole esiintynyt suu- ja sorkkatautia viimeksi kuluneiden 90 päivän aikana, sijaitsevilta tiloilta hankituista ja tällaisilla alueilla teurastetuista karitsoista. 2. Jollei asetusten (ETY) N:o 3446/90 ja (ETY) N:o 3447/90 säännöksistä muuta johdu, tarjoukset on jätettävä jäsenvaltion asianmukaiselle interventioelimelle viimeistään 27 päivänä elokuuta 2001 kello 14.00 ja 17 päivänä syyskuuta 2001 kello 14.00. 2 artikla Sen estämättä, mitä asetuksen (ETY) N:o 3446/90 2 artiklan 2 kohdassa säädetään, ruhot ja puoliruhot on merkittävä eräiden eläintuotteiden merkinnästä ja käytöstä suhteessa tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehtyyn päätökseen 2001/172/EY komission päätöksessä 2001/304/EY(9) vahvistettujen säännösten mukaisesti. 3 artikla Sen estämättä, mitä asetuksen (ETY) N:o 3446/90 4 artiklan 2 ja 3 kohdassa sekä 6 artiklan 1 kohdassa säädetään, sovelletaan seuraavaa: 1) Sopimuspuolet voivat varastoonpanotoimien aikana paloitella tai leikata luuttomiksi kyseisen lihan kokonaan tai osittain, jos ainoastaan sopimuksessa määrätty määrä käsitellään ja kaikki paloittelun tai luuttomiksi leikkaamisen tuloksena syntyvät palat varastoidaan. Interventioelin voi edellyttää, että ilmoitus aikomuksesta käyttää tätä mahdollisuutta on annettava vähintään kahta työpäivää ennen kunkin yksittäisen erän varastointia. Suuria jänteitä, rustoja, kiinteää rasvaa ja muita paloittelusta tai luuttomaksi leikkaamisesta syntyviä leikkuujätteitä ei voida varastoida. 2) Sopimuksenalaisen määrän kunkin yksittäisen erän varastoonpanotoimet aloitetaan sinä päivänä, jona kyseinen erä asetetaan interventioelimen valvontaan. Tällä päivällä tarkoitetaan tuoreen tai jäähdytetyn tuotteen nettopainon toteamisajankohtaa: a) varastointipaikalla, jos liha jäädytetään siellä; b) jäädytyspaikalla, jos liha jäädytetään asianmukaisissa laitoksissa varastointipaikan ulkopuolella; c) paikalla, jossa luuttomaksi leikkaaminen tai paloittelu tehdään, jos liha varastoidaan siellä luuttomaksi leikkaamisen tai paloittelun jälkeen. 3) Tuen määrä vahvistetaan tonnia kohti 2 artiklan mukaisesti todetun painon perusteella. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä elokuuta 2001. Komission puolesta Franz Fischler Komission jäsen (1) EYVL L 312, 20.11.1998, s. 1. (2) EYVL L 193, 29.7.2000, s. 8. (3) EYVL L 333, 30.11.1990, s. 39. (4) EYVL L 321, 23.12.1993, s. 9. (5) EYVL L 333, 30.11.1990, s. 46. (6) EYVL L 10, 13.1.1996, s. 6. (7) EYVL L 214, 30.7.1992, s. 1. (8) EYVL L 347, 18.12.1997, s. 6. (9) EYVL L 104, 13.4.2001, s. 6.